

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKI NAČELNIK**

**KLASA: 372-03/18-03/4**

**URBROJ: 2123-05-03-18-12**

**U Šandrovcu, 10.05.2018.**

 Temeljem članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15), a u svezi sa člankom 48. Zakona o lokalnoj i područnoj (regionalnoj) samoupravi (NN br. 33/01, 60/01 – vjerodostojno tumačenje, 106/032, 129/05, 109/07, 125/08, 36/09, 150/11, [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)), i članka 14. st.1. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015.), nakon provedenog postupka javnog natječaja za davanje u zakup poslovnog prostora u vlasništvu općine Šandrovac prikupljanjem ponuda (KLASA: 372-03/18-04/4, URBROJ: 2123-05-03-18-1 od 25.04.2018.) koji je objavljen na web stranici [www.sandrovac](http://www.sandrovac/), a obavijest o raspisanom natječaju u „Bjelovarskom listu“ od 30.04.2018. godine Općinski načelnik Općine Šandrovac dana 10. svibnja 2018. godine donio je sljedeću

**O D L U K U**

**o prihvatu ponude i sklapanju**

**ugovora o zakupu poslovnog prostora**

1. Ovom Odlukom prihvaća se najpovoljnija ponuda za zakup poslovnog prostora u vlasništvu Općine Šandrovac (buffet sa terasom i nadstrešnicom), na adresi Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2, izgrađenog na k.č.br. 1559/1, k.o. Šandrovac, tvrtke DIMAGO d.o.o. 43000 Bjelovar, Osječka 37b, OIB: 86508154184, koja sadrži najpovoljniji iznos zakupnine u iznosu od 5.850,00 kuna mjesečno, koji ispunjava i sve uvjete iz natječaja.

2. Sa najpovoljnijim ponuditeljem, zaključiti će se ugovor o zakupu poslovnog prostora u vlasništvu Općine Šandrovac (buffet sa terasom i nadstrešnicom), na adresi Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2, izgrađenog na k.č.br. 1559/1, k.o. Šandrovac, na rok od 1 godine, uz napomenu da je rad poslovnog prostora buffeta sa terasom i nadstrešnicom određen sezonski za vrijeme kupališne sezone na bazenu Gradina u Šandrovcu, u trajanju od najmanje 3 (tri) mjeseca.

3. Ugovor o zakupu poslovnog prostora u vlasništvu općine Šandrovac iz članka 1. ove Odluke zaključit će općinski načelnik Općine Šandrovac u pismenom obliku, u obliku solemnizirane isprave sukladno odredbi članka 4. stavka 3. Zakona o zakupu i kupoprodaji poslovnog prostora, na vrijeme od 3 (tri) mjeseca, a u roku od 30 dana od dana stupanja na snagu ove Odluke.

4. Ugovor o zakupu poslovnog prostora pripremit će JUO općine Šandrovac, dok će zapisnik o stanju i primopredaji poslovnog prostora sastaviti stranke, sukladno ovoj Odluci i zakonskim propisima.

5. Ova se Odluka stupa na snagu osmog dana od dana donošenja, a objaviti će se na web stranici općine Šandrovac [www.sandrovac.hr](http://www.sandrovac.hr/).

**O b r a z l o ž e nj e**

Općinski načelnik Općine Šandrovac temeljem ovlaštenja iz članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15) i članka 4. stavak 2. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015) donio je Odluku o raspisivanju natječaja za davanje u zakup poslovnog prostora u vlasništvu općine Šandrovac (KLASA: 372-03/18-03/4, URBROJ: 2123-05-03-18-1 od 25.04.2018.) za zakup poslovne zgrade (buffet sa terasom i nadstrešnicom), Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2 za početnu cijenu od 1.000,00 kuna mjesečno, na rok od 1 godine, uz napomenu da je rad poslovnog prostora buffeta sa terasom i nadstrešnicom određen sezonski za vrijeme kupališne sezone na bazenu Gradina u Šandrovcu, u trajanju od najmanje 3 (tri) mjeseca.

Javni natječaj objavljen je u cijelosti na web stranici općine Šandrovac [www.sandrovac.hr](http://www.sandrovac.hr/), a obavijest o objavi natječaja u Bjelovarskom listu od 30. travnja 2018. godine.

       Po raspisanom i objavljenom javnom natječaju u predviđenom roku za podnošenje ponuda (od 30.04. do 08.05.2018.g. do 15,00 sati) na javni natječaj pristigle su četiri ponude za zakup i to ponuda tvrtke:

|  |  |  |  |  |
| --- | --- | --- | --- | --- |
| **Redni broj** | **Naziv, sjedište i adresa ponuditelja** | **Datum zaprimanja****ponuda** | **Vrijeme****zaprimanja****ponuda** | **Cijena ponude zakupa** |
| 1. | Solo bene j.d.o.o.Stare Plavnice, I. Tijardovića 40, 43000 Bjelovar | 08.05.2018. | 13,41 sati | 4.150,00 kuna |
| 2. | DIMAGO d.o.o. 43000 Bjelovar, Osječka 37b | 08.05.2018. | 14,22 sati | 5.850,00 kuna |
| 3. | DIMAGO ugostiteljstvo jdoo, 43000 Bjelovar, Osječka 37b | 08.05.2018. | 14,23 sati | 6.700,00 kuna |
| 4. | ALIBI d.o.o. 43000 Bjelovar, Osječka 37b | 08.05.2018. | 14,25 sati | 8.500,00 kuna |

Povjerenstvo za provođenje postupka zakupa poslovnog prostora u sastavu 1. Ivana Fočić, dipl.iur., predsjednica povjerenstva, 2. Sanela Paukovac, član, i Martina Bedeković, član, sudjelovalo je u javnom otvaranju ponuda pristiglih u zatvorenim omotnicama dana 09. svibnja 2018. godine u 10,00 sati u prostoriji vijećnice Općine Šandrovac, u prisutnosti odgovornih osoba navedenih podnositelja te je zapisnikom utvrdilo ponude i njihov sadržaj. Primjedbi na postupak otvaranja ponuda nije bilo.

Nakon provedenog javnog otvaranja ponuda i detaljnog proučavanja pristiglih ponuda, usporedbe priložene dokumentacije sa uvjetima iz natječajne dokumentacije, Povjerenstvo je jednoglasno donijelo zaključak i predložilo Općinskom načelniku općine Šandrovac prihvat pristigle ponude tvrtke Dimago d.o.o. Bjelovar koja ispunjava sve uvjete propisane natječajem a ponudio je višu zakupninu u iznosu od 5.850,00 kuna od ponude tvrke Solo bene j.d.o.o. u iznosu 4.150,00 kuna.

Dana 9.05.2018. godine na zapisnik Povjerenstva tijekom njegovog rada dir. ALIBI d.o.o. 43000 Bjelovar, Osječka 37b Ivan Petak dostavio je u 12,45 sati izjavu da povlači ponudu za zakup poslovnog prostora (KLASA: 372-03/18-04/4, URBROJ: 2123-05-04-18-10 od 09.05.2018.). zatim je dir. DIMAGO ugostiteljstvo j.d.o.o. 43000 Bjelovar, Osječka 37b, dostavio je u 12,55 sati izjavu da povlači ponudu za zakup poslovnog prostora. (KLASA: 372-03/18-04/4, URBROJ: 2123-05-04-18-11 od 09.05.2018.) dok je istoga dana 9.05.2018. godine na zapisnik Povjerenstva Zbog povlačenja ponuda, DIMAGO ugostiteljstvo j.d.o.o. 43000 Bjelovar, Osječka 37b, i ALIBI d.o.o. 43000 Bjelovar, Osječka 37b, ne smatraju se ponuđačima sa kojima se može sklopiti valjani ugovor. Stoga zbog odustanka jedini valjani ponuđači su Dimago d.o.o. Bjelovar i Solo bene j.d.o.o. Bjelovar.

Nadalje, Povjerenstvo je uvidom u Zakon o hrvatskim braniteljima iz Domovinskog rata i članovima njihovih obitelji (Narodne novine 121/17) točnije u članak 132. kao i telefonskim upitom kod Ureda državne uprave u BBŽ, Službe za društvene djelatnosti utvrdilo da Solo bene j.d.o.o. nema prednost pri dobivanju zakupa ovog poslovnog prostora. Naime, Solo bene j.do.o. priložilo je uz svu dokumentaciju i Potvrdu Ministarstva obrane od 18.04.2018. godine KLASA: 034-04/18-01/1, URBROJ:512m2-51-18-1024, kojom se potvrđuje svojstvo hrvatskog branitelja iz Domovinskog rata Marijanu Šantalabu. Uvidom u rješenje Trgovačkog suda u Bjelovaru od 18.04.2018. godine, oznake Tt-18/684-2, utvrđeno je da je odgovorna osoba Solo bene j.d.o.o., kao i osoba ovlaštena na zastupanje Slađana Šantalab. Upitom Slađane Šantalab utvrđeno je da je Marijan Šantalab njen živući suprug. Slađana Šantalab je upozorena na odredbu članka 132. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17), te stoga ona kao član obitelji živućeg hrvatskog branitelja iz Domovinskog rata nema prednost pri dobivanju zakupa poslovnog prostora. Stoga, nisu osnovani navodi zakonske zastupnice Solo bene j.d.o.o. Slađane Šantalab da se u ovom natječaju za zakup poslovnog prostora „očito izbjegava zakon o hrvatskim braniteljima i njihovih obitelji i time pogoduje drugim dionicima istoga“ jer članak 18. Zakona o hrvatskim braniteljima iz Domovinskog rata i članovima njihovih obitelji, na koji se ista poziva, navodi prava koja imaju hrvatski branitelji i članovi njihovih obitelji, dok je člankom 132. Zakona o hrvatskim braniteljima iz Domovinskog rata i članovima njihovih obitelji specificirano propisano koji hrvatski branitelji i članovi njihovih obitelji imaju prava prilikom zakupa poslovnog prostora.

Stoga nakon provedenog postupka otvaranja i ocjene ponuda, općinski načelnik Općine Šandrovac ovom Odlukom prihvatio je ponudu tvrtke DIMAGO d.o.o. 43000 Bjelovar, Osječka 37b, OIB: 86508154184, i odlučio je da se navedenoj tvrtki dodijeli zakup poslovnog prostora u vlasništvu Općine Šandrovac (buffet sa terasom i nadstrešnicom), na adresi Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2, izgrađenog na k.č.br. 1559/1, k.o. Šandrovac, s obzirom da su ponudili najpovoljniji iznos zakupnine u iznosu od 5.850,00 kuna mjesečno, na rok od 1 godine, uz napomenu da je rad poslovnog prostora buffeta sa terasom i nadstrešnicom određen sezonski za vrijeme kupališne sezone na bazenu Gradina u Šandrovcu, u trajanju od najmanje 3 (tri) mjeseca, s obzirom da je ponuda ponuđača Dimago d.o.o. najpovoljnija te da je tvrtka ispunila i sve uvjete iz natječaja.

Ugovor o zakupu sklopiti će općinski načelnik Općine Šandrovac u pismenom obliku i obliku solemnizirane isprave kod javnog bilježnika temeljem odredbe članka 4. stavak 2. Zakona o zakupu i kupoprodaji poslovnog prostora.

Slijedom svega naprijed navedenog, donesena je odluka kao u izreci.

 Općinski načelnik Općine Šandrovac

 *Josip Dekalić*

**Dostaviti:**

1. DIMAGO d.o.o., Osječka 37b, 43000 Bjelovar

2. Solo bene j.d.o.o., Stare Plavnice, I. Tijardovića 40, 43000 Bjelovar

3. Računovodstvo Općine Šandrovac

4. Pismohrana